Pluèja, nèu, aigat… normal, qué ! - petitbleu.fr
Pluèja, nèu, aigat… normal, qué !
Publié le 17/11/2019 à 05:07 / Modifié le 17/11/2019 à 08:02 S'abonner
Vòli pas dire mas n'es del temps que fa coma de la politica ! Aquò va e ven… Aicí sèm dintrats dins lo periòde freg çò qu'es normal estant que sèm al mens de novembre… mas de l'autre bòrd del planeta, en Austràlia, son en plen estiu amb totes los destorns que i son estacats…
Desempuèi qualques annadas — e i a pas besonh d'èsser un especialista per o notar — los cambiaments climatics son de mai en mai vesedors qual que siá la part del planeta ont demoratz.
Los paures Aussies (Australians), ja que son obligats de viure a la periferia de la granda iscla son tocats, coma en d'autras parts del planeta, pels malastres climatics naturals o provocats, a còps, per l'òme.
Pel moment, del costat de Sydney, es lo fuòc que mena la dança amb de maisons reduchas en cendres e d'animals que demòran presonièrs de las flamas quand son pas los èssers umans.
En cò
- nòstre, es la sason, ploja e nèu menan lo bal un pauc pertot sul territòri de l'exagòn… e, se de ploja ne cal quand es tròp es tròp, amb totas las consequéncias… desagradivas, per lo mens, pels paures bogres a portada d'un riu que confla un pauc tròp. Aital tanben de la nèu dins la zònas de montanha… Se los amators d'esquí son uroses de poder se donar al plaser de las glitsa dins las estacions de montanha — Alps, Pireneus o Massís central — son mai nombroses encara los que la nèu empacha de perseguir lor activitat costumièra.
Al fil dels sègles, de segur, l'Òme qu'a sabut s'adaptar mas lo biais de viure anuèit a cambiat e les activitats umanas se vòlon liberadas dels empaches de la natura… E se l'Òme pòt èsser ufanós de son engeni que li permet de domptar la natura e aital aver l'illusion de n'èsser lo mèstre, aquesta aurà totjorn la darrièr mot.
Es dificil de luchar contra lo fuòc e encara mai dificil de luchar contra los aigats. E la densificacion de l'abitat, en cò nòstre, dins de zònas esquerrièras, fa que los degalhs son encar mai gròsses que i a un o dos sègles.
La natura se trufa dels interèsses d'un o de l'autre e lo que crei de l'aver domesticada pèrd lèu lèu sas illusions…
Appartement T3 proche centre ville loué bon rapport locatif. Idéal investis[...]